**KATHIE WALTERS (1)**

Az "Ez természetfölötti" mai műsorában: találkozhatunk azzal a hölggyel, akit Isten a maffiától mentett meg, most pedig már Isten természetfölötti jelenlétében jár.

**SID:** Hello, Sid Roth vagyok és hadd mondjam el, elég nehéz egy ilyen műsort vezetni, mikor olyan vendég van jelen, mint Kathie Walters. Mert nem csak, hogy ő nevet Isten Szellemétől, mivel a nevetés Szelleme betölti, hanem ez ragályos is! De tudod mit? Még az orvostudomány is rájött arra, hogy ha például valakinek rákos daganata van, a nevetés olyan kémiai anyagokat szabadít föl a szervezetben, ami pusztítja a rákot. Így még orvosok is ajánlják az ilyen betegeknek, hogy nézzenek vígjátékokat és nevessenek. Mennyivel inkább nevethetsz akkor a Szent Szellem által. Ha azt gondolod ez valami, akkor most hadd tágítsam tovább a hited. Több, mint három héten keresztül, ugyanúgy, mint ha három hétig valaki eljárna munkahelyre dolgozni, Kathie Walters a Mennyben járt! Méghozzá minden nap! Kathie, egyszer valaha még egy jól nevelt, méltóságteljes, szép kis vallásosan élő ember voltál, aki a Westminsteri Apátságba járt, kiemelkedő eredményekkel, szóval az ő szemszögükből teljesen „normális” voltál. És nagyon Britt, igazi angol hölgy. Mi az az aranypor szerű csillámlás az arcodon?

***KATHIE:*** *Akárhányszor az Úr kenete alá kerülök, ez megjelenik rajtam. Megjelenik pl. méz a kezemen.*

**SID:** Ez nem parfüm?

***KATHIE:*** *Nem.*

**SID:** Hadd mondjam el, tényleg méz illatú! Mi a jelentése a méznek?

***KATHIE:*** *Egyik nap egy angyal jött be a szobámba, és egy kanálnyi mézet nyújtott nekem. Ekkor 3 és fél órán át fölemelkedtem a szellemi világba és láttam Isten elhívását megjelenni Skócia, Wales, Írország és Anglia felé. Ahogy ez megszűnt, az Úr szólt hozzám és azt mondta: „Innentől kezdve kiárasztom a mézet a testre.” Azt mondtam: „De hát mézet?” Majd az angyal visszajött és azt mondta: „Soha nem olvastad, amikor Jonatán mézet evett, megnyíltak a szemei?” Szóval, a méz a Kijelentés Szellemét jelképezi.*

**SID:** Olyan sok mindenről szeretnék beszélni veled, de kezdjük az elején. Szóval egy kedves és diszkrét viselkedésű emberként indultál, jegyeseként egy jó modorú, angol úriembernek, azonban egyik pillanatról a másikra fogtad magad, elhagytad az országot és Ausztráliába szöktél és maffia típusú emberekkel akadtál össze. Mi volt az, ami ekkora hatással volt rád, hogy az életed 360 fokos fordulatot vegyen? Hogy olyanná válj, aki bulizni kezd, és a maffiába keveredik. Mi változtatott meg ennyire?

***KATHIE:*** *Nos, amikor alatta voltam ennek a hatalmas vallásos nyomásnak, amire Angliában még külön kifejezést is alkalmaznak, ez az úgynevezett „Nehéz zselé…” Gondolok itt a mély doktrinális fundamentalista tanokra.*

**SID:** „Nehéz zselé…”

***KATHIE:*** *Tele voltunk teológiai tanokkal, amelyekkel bizonyos értelemben csodálatosak voltak, a gond csak az ezzel, hogy ez mind itt van fönt, az ember elméjében. Szóval ez elől menekültem el Ausztráliába, és teljesen visszaesővé váltam. Jegyességet kötöttem valakivel, aki maffiózó volt, mert Angliában a David-el való jegyességem fölbontottam, és „világi értelemben” jól éreztem magam és ezt nem mindenki mondhatja el magáról egy ilyen környezetben, de én tényleg nagyon jól elvoltam így. Mégis két évvel később, egy nap rám szállt Isten kenete, holott azelőtt soha nem hallottam a kenetről, azt sem tudtam, hogy mi az.*

**SID:** Ez Istennek kézzelfogható jelenléte.

***KATHIE:*** *Igen, Isten jelenléte rám szállt, és nem hallottam mást, csak egy olyan éneket, ami egy régi angol himnusz volt. Hallottam, ahogy angyalok énekelték: „Úgy szeretlek téged, soha el nem hagylak, el nem engedlek téged!”*

**SID:** Ami számomra még izgalmasabb, hogy azt mondtad: hallottad, amint ezt angyalok énekelték?

***KATHIE****: Igen. Hallottam, amint angyalok ezt éneklik.*

**SID:** Szóval rád szállt Isten jelenléte, angyalok énekeltek, mindeközben mi történt a maffiózó vőlegényeddel?

***KATHIE:*** *Az történt, hogy teljesen mindegy volt kik voltak körülöttem, én nem bírtam abbahagyni a sírást. Csak sírtam, és sírtam.*

**SID:** És mit csináltak veled? Becsuktak valahová?

***KATHIE:*** *Nem, beültettek egy taxiba és haza küldtek. A nap további részében próbáltam helyrehozni az Istennel való kapcsolatom, pedig azt sem tudtam hogyan tegyem. Majd volt egy látomásom Jézusról, aki egy fehér lovon ült. De akkor még csak nem is hittem a látomásokban sem. Mert az a meggyőződésem volt, hogy a látomások és ehhez hasonló dolgok csak a korai egyház idejére szóltak. És ahogy megvolt ez a látomásom, annyira erős lett rajtam Isten kenete, hogy akárkivel beszéltem ezután, mindenki sorra megtért.*

**SID:** Hát, ehhez mit szóltak a maffiózó barátaid?

***KATHIE:*** *Elmondom mi is történt. Akárkivel beszéltem, mind megtértek. Majd azon törtem a fejem, hogy mihez kezdjek most, mivel a maffiában nem mondhatod azt, hogy hát most már kiszállok, mert meggondoltam magam… Szóval rájöttem, hogy veszélyben van az életem, mert ehhez lesz hozzáfűzni valójuk… De egyszerűen ezután nem bírtam már jegyességi viszonyban maradni azzal a sráccal. Szóval felkiáltottam: „Uram, segíts!” Néha ez minden, amit mondanod kell! Szóval, a következő nap ez a srác csak úgy berohant a lakásomba, annyit mondott: „veled később bánok el!” – mivel fülébe jutott, hogy mindenféle emberrel beszéltem. A konyhába rohant, előrántott egy pisztolyt a fiókból. Azt hittem, hogy meg fog ölni, de csak elrohant mellettem, kiszaladt a lakásból, és soha többé nem láttam őt. Ekkor úgy gondoltam: menekülök, amíg lehet. Szóval visszamentem Angliába és hozzámentem David-hez feleségül.*

**SID:** És akkor visszatértél a normális kis vallásos életedhez?

***KATHIE:*** *Nem, nem, nem.*

**SID:** Mi történt?

***KATHIE:*** *Mivel volt ez a látomásom, és éreztem magamon Isten kenetét, tudtam, hogy több is van, mint a vallás. Szóval elkezdtünk összejárni olyanokkal, akikkel kapcsolatunk volt a világban – leginkább színészek, filmrendezők, stb. Összejöttünk ima alkalomra, és a legtöbben benne is voltunk, mivel mindnyájan éreztük, hogy van benne valami, de mivel fogalmunk sem volt, hogy mi az, csak úgy imádkoztunk céltalanul. És nem tudom, hogy a TV-ben mondhatok –e ilyet, de ez volt az igazság: ahogy mondtam nagyon világias emberek voltunk, fogalmunk sem volt az egészről. Szóval, ahogy abbahagytuk az imádkozást, gondoltuk, hogy akkor jöhet a whisky, a cigi és a horrorfilm nézés.*

**SID:** Úgy is mondhatnánk, hogy abban az időben „normálisnak minősülő keresztények” voltatok…

***KATHIE:*** *Így van, de mivel volt néhány átélésem az Úrral, azt is éreztem, hogy kell, hogy legyen ennél valami több. Szóval, ahogy kértük, Isten meg is jelent közöttünk, és úgy ahogy voltunk, betöltött Szent Szellemével.*

**SID:** Figyeljetek rám: Kathie „normálisnak” mondható volt a normális sztenderd szerint, de abnormális az igazság könyve, tehát a Biblia normái szerint! Abnormális volt, aki mégis belekerült egy olyan normális kapcsolatba Istennel, amitől meg fogsz hökkenni! (Mindjárt visszajövünk!)

**SID:** Hello, Sid Roth vagyok Kathie Walters-el, hadd mondjak el valamit: ez egy nagyon érdekes műsor! Szóval, Kathie Walters-en elkezdtek megnyilvánulni a Szent Szellem munkájának köszönhető jelek, miközben benne volt egy maffiában, sőt mi több, a maffia főnök jegyese volt, aki nem tudta mit kezdjen vele. Előhúzta a pisztolyt, azonban nem bántotta Kathiet, csak annyit mondott, hogy „majd akkor bánok el veled, amikor visszajöttem!” Kathie-nek pedig megvan a magához való esze, szóval rögtön elhagyja Ausztráliát és visszamegy Angliába, hozzámegy feleségül David-hez, hogy egy normális életet éljenek, amíg meg nem halnak. De van egy kis bökkenő, mivel megízlelte a valóságát a szellemi világnak, és ha te egyszer azt megtapasztalod, ha belekóstolsz egy kicsit is, és utána részesésévé válsz annak, ami „unalmas, vallásos”… Tudod, a vallás SOHA nem fog téged megelégíteni! Ő bekerült egy olyan dologba, melyet én még életemben nem láttam. Láttam olyat, melyet mi „ébredésnek” nevezünk, és jók is voltak ezek. Viszont, amiről te beszéltél nekem, Kathie, sokkal jobb, mint amit eddig tapasztaltam. Fesd le nekünk, hogy is nézett ez ki.

***KATHIE:*** *Amikor Isten megjelent, és elkezdett kiigazítani bennünket, és jött az ébredés, épp Anglia déli részén éltünk, és mi semmit nem tudtunk még akkor Isten ilyen nemű dolgairól. Lehet, épp ez segített, hogy nem tudtunk semmit. Valaki tanított nekünk néhány dalt. Mégis, Isten ereje rászállt mindenkire. Én úgy gondolom, hogy épp ezért törhetett ki ébredés, mert ténylegesen – MINDENKI benne volt. Nem csupán egyes személyek voltak az emelvényen, hanem szó szerint mindenki részesült az egészben.*

**SID:** Tudjátok, ez teljesen más, mint a megszokott. Olyan sokszor láttunk már úgynevezett „egyszemélyes show műsort”, holott Isten már rendelkezik valakivel, aki „egyszemélyes show-t” képes produkálni, Őt úgy hívják, Yeshua, Jézus, a Messiás. Oké. Szóval, mit is értesz azalatt, hogy MINDENKI benne volt ebben?

***KATHIE:*** *Ami történt az elején, hogy mindenhonnan áramlottak be az emberek. Azt sem tudtuk kicsodák, csak hallották, hogy ott nálunk történik valami, így jöttek mindenfelől, és csak jöttek és jöttek az emberek. A házunk annyira tele lett emberekkel, hogy minden zegzugában volt valaki. Szinte már estek ki az emberek az ablakon, mivel nem volt már hely ahol jobban összepréselődhettek volna. Elkezdtünk énekelni, dicsőíteni.*

**SID:** Amikor Isten ténylegesen megjelenik egy helyen, annak reklám sem kell. Nem kellenek nagy táblák melyekre kiírják, hogy „ébredési alkalom”, holott semmi olyasmi nem történik, aminek bármi köze lenne az ébredéshez. De folytasd csak.

***KATHIE:*** *Szóval, Isten dicsősége mindenkire rászállt, mivel Isten ténylegesen mindenkit használt. Semmi programtervünk nem volt, fogalmunk sem volt, mikor mi fog történni, hogy Isten épp kit akar majd használni. Annyira nyitottak voltak az emberek. Igazság szerint három éven keresztül mindig csak nevettünk.*

**SID:** Biztos nagyon egészséges vagy ennyi nevetéstől!

***KATHIE:*** *Isten lemosta rólunk a sok vallásos szennyet, egyszerűen elmosta. Végül át kellett költöznünk a Város Házába, mivel már egyszerűen nem fértünk a saját házunkba, és amikor kérdezték az emberek, hogy hol lesz az alkalom, csak annyit mondtunk: „Meg fogjátok látni, mert az épület közelében odakint látni fogjátok az itt-ott fekvő embereket. Ugyanis úgy betöltötte az embereket a Szent Szellem, hogy be sem értek az épületbe, már ott kívül összeestek. Azt mondtuk az embereknek: „Ne foglalkozzatok velük, lépjétek át őket és gyertek be.” Volt olyan alkalom, mikor szemünket elrejtve ültünk, mert Isten dicsősége akkora fényben jelent meg, hogy a szemünk nem bírta. És Isten dicsősége minden egyes emberen megjelent. Teljesen mindegy hol ültél, a melletted lévő természetfölöttien tudta a neved. Szóval nem volt olyan, hogy valaki elől, vagy épp hátul van – teljesen mindegy volt, hol ültél.*

**SID:** Pont így kellene ennek lennie: mindenki ismerte egymást.

***KATHIE:*** *Nem, csak a Szent Szellem által ismertük egymást.*

**SID:** Tehát azt mondod, hogy a Szellem által tudtad a másik ember nevét?

***KATHIE:*** *Így van! Teljesen mindegy volt, hogy ki ül melletted, mert azok, akik már egy ideje benne voltak ebben az ébredésben, a gyerekek, az idősek, a bankárok, a kukás emberek, a fiatalok. Teljesen mindegy volt, hogy ki mellett ültél, mielőtt leültél így köszöntöttek: „ó helló, ugye John-nak hívnak?” A kenetnek egy hihetetlen magas szintje volt jelen. Hadd adjak egy példát. Mivel soha nem tudtuk, hogy épp kit fog Isten használni, vagy mit fog épp csinálni, az egyik vasárnap reggel egy Steven nevű 6 éves kisfiú fogta a Bibliáját, letette a földre és ráállt. Olvasta, hogy „álljunk rá az Igére”, majd egy zsebkendőt tett a fejére, nem tudom azt miért csinálta…*

**SID:** Lehet, zsidó volt…

***KATHIE:*** *Elkezdett énekelni: „Áldani fogom az Urat minden időben, dicsérete folyton számban van.” És ebben a pillanatban akkora szél fújt be a terembe, hogy 300 embert kiütött a székéből.*

**SID:** Ez „normális”!

***KATHIE:*** *Igen, normális, csak épp soha nem tapasztaltuk addig.*

**SID:** Figyeljetek! Ha ez a normális, akkor nektek mi van? Kathie, igaz, hogy amikor prédikáltál egy gyülekezetben, a helyi pásztornak angyali látogatásban volt része és elragadtatott egy mennyei szekérben?

***KATHIE:*** *Igen, Új-Zélandon voltam, mivel meghívtak prédikálni. Sid, Isten természetfölöttije, az angyalok, a mennyei látogatások, a mennyei szekerek, vagy hintók mind megjelentek az alkalmainkon. Ennek az életünk normális részeinek kell lenniük. Ez a normális mindenki számára!*

**SID:** Ez a döntő fontosságú szó: Ez MINDENKI számára van! Mindenkinek!

***KATHIE:*** *Mindenkinek! Szóval, ahogy ezen az Új-Zélandi konferencián prédikáltam, jeleztem, hogy „nézzétek, itt vannak Isten szekerei, és ha szeretnél beleülni egyikbe, megteheted. Nem kell megfelelned, nem kell kiérdemelned, ez az örökséged! Amikor ezt végre elhiszi valaki, akkor kezdenek el történni a dolgok. Elkezdtem imádkozni emberekért, majd megkérdeztem hol a pásztor, mert szükségem van rá. Miért nem segít nekem? Szóval, ahogy keresték, megtalálták és mutatták, hogy ott fekszik a zongora alatt.*

**SID:** Mit csinált a zongora alatt?

***KATHIE:*** *Később, mikor fölkelt onnan, elmondta, hogy szellemben elragadtatott és mennyei szekérben öt helyre is ellátogatott. Angyalok vitték őt Izráelbe, majd megkérdezték, hogy akar -e újra mennyei hintóba szállni. Azt felelte: „hát itt nem maradhatok…” szóval elvitték őt Indiába, majd Fijire és még más országokba is.*

**SID:** Nagyon örülök, hogy az emberek hozzáférhetnek a könyveidhez is, hogy ezáltal is „normálissá” válhassanak… Tudtátok, hogy minden egyes ember megfelel Isten számára, hogy ezeket megtapasztalja? Kathie, a szünet után szeretném majd, hogy beszélj a könyveidről, mert te magad írtad, hogy tulajdonképpen van egy olyan gonosz szellem, ami azt érzékelteti velünk, hogy nem felelünk meg Istennek, hogy átéljünk ilyen dolgokat. Holott a Messiás MÁR kifizette a teljes árat azért, hogy megfelelhessünk! Szeretném, hogy ti is „normálissá” váljatok – ez jó víz, nyugodtan beleugorhattok! (Mindjárt visszajövünk).

**SID:** Hello, Sid Roth vagyok Kathie Waltersel és nagyon jól érezzük magunkat és ennek mindig így is kellene lennie, nem? Amikor Istennel bensőséges, intim kapcsolatban vagy, akkor az a természetes, hogy örülsz. Némely dolog, melyről beszéltünk, mint például a mennyei szekér-utazás, ez néhány ember számára kissé extrém lehet, és lehet, úgy gondolod: hát ez biztos lehetséges Kathienek, vagy valaki másnak, akit látok a TV-ben, de biztos nem nekem, kis embernek. Kathie, az ilyen embereknek mit mondanál?

***KATHIE:*** *Azt mondanám: „Amikor Yeshua, Jézus meghalt a kereszten, saját vérén vásárolta meg neked azt az örökséget, mely az Övé volt. Ő nem úgy halt meg, hogy azt mondta volna: „Egy nap, majd amikor meghalsz, az örökkévalóságban Velem lehetsz, addig pedig boldogulj a tőled telhető legjobb módon.” Ő a teljes szellemi világot elérhetővé tette számunkra, ami a természetfölötti világ az angyalokkal, a mennyei szekerekkel – ezeknek egytől-egyik az életünk természetes részeinek kellene lennie. Ez az ÖRÖKSÉGÜNK! Szerintem Amerikában az egyik legnagyobb uralkodó szellemek a vallásos szellemek. Amikor a természetfölötti világról beszélünk, az angyalokról és a mennyei hintókról, és mindezekről a jó dolgokról, az emberek úgy gondolják – ez biztos csak ennek, vagy annak az embernek van, mivel ők szellemibbek nálam. Úgy látják magukat, hogy nem, ők erre nem jogosultak. Én el is neveztem ezt „jogosultság szellemének”. Neked NEM KELL, hogy feljogosítson bármi arra, hogy ebben részesülj, semmit nem tehetsz azért, hogy ezt kiérdemeld, hogy megkaphasd az örökséged. Jézus maga jogosított fel 100%-osan. De ha úgy gondolod, hogy nem vagy erre jogosult akkor, hogy tudnád ezt kiérdemelni? Ez annyira egyértelmű, mégis amíg az ember elméjében ott motoszkál az a gondolat, hogy ő erre nem jogosult, addig nem is kapja meg ezt az örökségét. Nem így van?*

**SID:** Ha már az örökségről beszélünk, beszéltél nekem olyan fiatalokról, akik kimennek az utcára és elkezdenek szolgálni. Mi történik ilyenkor?

***KATHIE:*** *Mikor zajlottak az ébredési alkalmaink, a gyerekek sokszor megálltak a kocsma előtt, méghozzá a környék legdurvább kocsmáinál. Ott voltak a „Hells Angels” (pokol angyalai nevű motoros banda), a drogkereskedők és ehhez hasonlók. Ahogy csak elmentünk mellettük, a gyerekek az ismeret beszédének ajándékával különböző kijelentéseket kaptak róluk és odamentek olyan hírhedt és veszélyes bűnözőkhöz, drogbárókhoz is, akik bűnbánatra jutottak, letérdeltek és átadták az életüket Jézusnak, miközben 7-8 éves gyerekek imádkoztak értük. Sok ilyen volt-drogkereskedő a gyülekezetünk vezetőségébe került, persze nem a következő héten, tudod…*

**SID:** És ez a normális! Kathienek nemrégiben volt egy látomása arról, hogy mi fog majd történni, sőt, ez már most történik. Ez az új angyalok megjelenése a földön. Elmagyaráznád ezt nekünk?

***KATHIE:*** *Amikor most novemberben Új-Zéladon voltam, ugyanabban a gyülekezetben, melynek a pásztora mennyei hintóban vitetett öt különböző országba, és mellette még többen mások is. Ahogy fölnéztem az égre, hirtelen azt láttam, hogy megnyílt egy portál, vagy mennyei átjáró és azt láttam, hogy ezen keresztül több ezer és ezer és ezer angyal özönlik be Új-Zélandra. Később ugyanezt láttam meg Ausztráliában, Angliában, Amerikában, Dél-Afrikában, stb.*

**SID:** És miért vannak itt ezek az angyalok?

***KATHIE:*** *Ezek az angyalok segítenek elhozni a Szent Szellemnek azt az elkövetkező mozgalmát, mely jön most a földre. És az egyik része ennek, hogy Isten kiárasztja azt a kenetét, mely sok vallásos dologtól megszabadítja az embereket. Vallásos szellemektől és gondolkodásmódtól. Mert ezek azok a dolgok, melyek megállítanak bennünket attól, hogy megkapjuk mindazt, amit Isten nekünk szánt.*

**SID:** Kathie, Isten jelenléte annyira erős most. Megtennéd, hogy imádkozol most az emberekért, hogy minden vallásos „jogosultági szellemtől” megszabaduljanak? Majd imádkozz, hogy Istennek ugyanaz a jelenléte, mely rajtad van, had kerüljön rájuk is!

***KATHIE:*** *Oké. Készen állsz? Köszönöm Uram. Atyám, a Jézus nevében hatalmat veszek – különösen afölött a vallásos gondolkodásmód fölött, afölött a „jogosultsági szellem” fölött, mely azt a hazugságot próbálja éreztetni az emberekkel, hogy nekik meg kell felelniük, ahhoz, hogy a teljes örökségüket megkapják. Megtöröm ennek erejét az elméjük mögött, és megkötözöm ennek az erejét, a Jézus nevében! Megdorgállak most téged és azt mondom: „Nem, te hazug vagy, egy csaló tolvaj, és parancsolom, hogy hagyd el az emberek elméjét.” Ellene megyek mindenféle vallásos szónak, mely az emberek fülébe jutott, és az elméjük mögött a hazugság magvait próbálta elvetni, ami azt a rossz érzést okozza bennük, mintha meg kellene felelniük ahhoz. Én ezt megdorgálom, viszont neked akarnod kell ezt feladni! Uram imádkozom, hogy a keneted özönvízként áradjon be az emberek nappalijába most, ebben a pillanatban. A hálószobájukba, autójukba, bárhová, ahonnan nézik most ezt a műsort. Uram imádkozom, hogy elektromos áramként jöjjön most be a Te erőd, Isten szeretete és az Úr öröme! Atyám imádkozom, hogy az Úr öröme töltsön be embereket most mindenütt, hiszen ettől az örömtől meggyógyulnak emberek! Sokan meggyógyultak akkor, amikor az Úr öröme rájuk szállt! Atyám, hiszünk Benned és köszönjük Neked! Azt kérjük Tőled, hogy hadd fogadják el a tieid a szabadságukat! Isten Szabadságát!*

**SID:** Tudod, Kathie, az egyik kedvenc szavam a szabadság!

***KATHIE:*** *Égnek a füleim!*

**SID:** És az mit jelent?

***KATHIE:*** *Azt, hogy vannak emberek, akik meghallják és megértik a mondottakat.*

**SID:** Hiszem, hogy van egy áttörés, ami most ebben a pillanatban jön. A tegnapi vacsoránál elmondtad nekem, hogy van egy olyan angyal, akit Isten a TV-s munkámra rendelt ki, akinek csak ennek a területnek a felügyelete a feladata. Arról is beszéltél, hogy van mellettem egy Izráelért felelős angyal is. Ezeket honnan tudod?

***KATHIE:*** *Mialatt már a telefonon is beszéltünk, láttam fölötted egy olyan angyalt, aki a „média angyala.” Különböző emberek különféle szolgálataira egy-egy angyal van kijelölve, hogy szolgáljanak és segítsenek nekik. Ezeknek az angyaloknak más és más a céljuk, vagy küldetésük. Az egyik angyal például arra lett kirendelve, hogy segítsen az anyagi területen neked, hogy mindig meglegyen a pénz annak elvégzésére, amit Isten mondott. Egy másik angyal pedig a szolgálatod média területén segédkezik, mivel a szolgálatod nagy része ebből tevődik ki. Minden szolgáló mellett vannak olyan angyalok, melyeknek küldetésük kifejezetten arra a szolgálatra vonatkozik. Tehát vannak olyan angyalok, akik arra lettek kijelölve, hogy feléd szolgáljanak, a te szükségeid ellátására, és vannak olyanok, melyek együtt dolgoznak veled! Ők részei a szolgálatodnak, arra lettek kijelölve, hogy együtt szolgáljanak veled és ők mindig ott lesznek veled!*

**SID:** Mindenkinek van angyala?

***KATHIE:*** *Mindenki mellett áll olyan angyal, aki feléjük szolgál, de ahogy ezek az emberek szolgálatba állnak, és jön rájuk Isten kenete, az Úr fölszabadít még több angyalt arra, hogy velük együtt szolgáljanak. Ahogy növekszik a kenet rajtuk, annál több angyal csatlakozik a szolgálatukhoz.*

**SID:** Amikor a rádió interjút készítettük és beszéltem veled telefonon, volt egy angyal, aki szó szerint rád ült, ahogy mondtad. Ez tényleg így volt?

***KATHIE:*** *Igen, nem tudtam fölállni. Ilyen dolgok történhetnek. De tudod, a jelek és a csodák mindig céllal jelennek meg! Ilyenkor Isten üzen nekünk valamit. Isten nem azért tesz csupán dolgokat, hogy szórakoztasson bennünket. Ő szólni akar hozzánk. Ugyanúgy, ahogy szól a szellemünkhöz és a Biblián keresztül, a jelek és csodák által is beszél hozzánk. Szóval, amikor megjelenik bármilyen jel, vagy csoda az életedben, kérdezd meg Istent, hogy mit akar mondani neked ezzel? Mit akar üzenni? Például, ha elesel, és nem bírsz a földről fölállni, nagyon sokszor azért van, mert egy angyal rád ül. Mert azt akarja az Úr, hogy addig ott maradjon az az angyal, míg meg nem hallod azt, amit Isten akar, hogy meghallj.*

**SID:** Tudod mit? Annyira élvezem most ezt az időt itt, és tudod miért? Mert akkora nagy itt a szabadság. Te rendelkezel ezzel a szabadsággal? Amikor olvasod a Szentírást, el tudod magadról mondani, hogy az Ige szerinti „normális” vagy, vagy annyi sok tradícióban voltál már, hogy bár olvasod a Bibliát, mégis úgy gondolod, minden rendben van veled, nem kell neked megtérni? Van valami sokkal több is az életben! Kathie is pont erről beszélt. Ő tudta, hogy van valami több! Így tört ki közöttük az ébredés! Szerinted miért jött le a Mennyből ez a sok ezer angyal akiket Kathie látott? Azért, hogy vonzzák az embereket Istenhez. Szerinted kiket tudnak vonzani? Azokat, akik éhesek, vagy akik ásítozva mondják: „ideje lefeküdni, nem érzem úgy, hogy imádkoznom kellene, nem érzem úgy, hogy intim, bensőséges kapcsolatra vágynék Istennel, nem hinném, hogy akarnám Istent hallani…” Gyerünk már! Már mindennek a legvégén vagyunk, ez az utolsó idők összefoglalója! Döntsd el MA, hogy kit fogsz szolgálni! Ha nem vagy biztos benne, csak kérdezd meg így Istent: „Istenem, tényleg Jézus a Messiás?” Ennyire egyszerű imádkozni, és ha kimondod, Ő meg fog mutatkozni neked! Az események felgyorsultak! Nagyon felpörögtek a dolgok, ne hagyd ki! Te is tudod, hogy van több annál, amit megtapasztaltál! Nem véletlenül nézel most bennünket, Isten rendezte így! Ez most a te pillanatod! Élj vele! Akard az aranyat, Istent!